text: ইকবাল খন্দকার কথাসাহিত্যিক, টিভি উপস্থাপক,গীতিকার ও নাট্যকার, টিভি স্ক্রিপ্ট লেখক। তবে তিনি কথাসাহিত্যিক ও উপস্থাপক হিসেবে পরিচয় দিতে ভালবাসেন।
  
  শৈশব ও পড়ালেখা
  ইকবাল খন্দকারের জন্ম ১৯৮৩ খ্রিষ্টাব্দের ১১ জানুয়ারি নরসিংদী জেলার বেলাবো উপজেলা ভাবলা গ্রামে। তার বাবার নাম মো. শামসুদ্দীন খন্দকার, মায়ের নাম আমিনা খাতুন। চার বোন দুই ভাইয়ের মধ্যে ইকবাল খন্দকার সবার ছোট। তার শিক্ষাজীবনের শুরু ভাবলা সরকারি প্রাথমিক বিদ্যালয়ে। পরবর্তীতে তিনি অনার্স-মাস্টার্স সম্পন্ন করেন ঢাকা বিশ্ববিদ্যালয় থেকে।
  
  কর্মজীবন
  ইকবাল খন্দকার যখন ঢাকা বিশ্ববিদ্যালয় এ অনার্স দ্বিতীয় বর্ষের ছাত্র, তখনই সিদ্ধান্ত নেন লেখালেখির বাইরে কিছু করবেন না। অর্থাৎ লেখকজীবনই হবে তার কর্মজীবন। সেসময় তিনি পেশাদার লেখক হিসেবে লিখতে শুরু করেন দেশের প্রায় সবকটি জাতীয় দৈনিক- এ। পাশাপাশি লিখতে শুরু করেন টিভি অনুষ্ঠানের স্ক্রিপ্ট। সর্বপ্রথম তিনি স্ক্রিপ্ট লেখেন বেসরকারি টিভি চ্যানেল এনটিভি এর ‘বিভ্রাট’ অনুষ্ঠানের জন্য। আর জাতীয় দৈনিক- এ ছাপা হওয়া তার প্রথম লেখার শিরোনাম ‘চামচা’। ১৯৯৯ সালে যেটি ছাপা হয় দৈনিক ইনকিলাব - এর ‘উপহার’ নামক পাতায়। ইকবাল খন্দকারের কর্মজীবনকে সমৃদ্ধ করেছে তার লেখা বই আর উপস্থাপিত টিভি অনুষ্ঠানগুলো। তার প্রথম বইয়ের নাম ‘ভুলে যেও আমায়’। যেটি প্রকাশিত হয় ২০০১ সালে। আর উপস্থাপিত প্রথম টিভি অনুষ্ঠান ‘বেআক্কেলের আড্ডা’। ২০১২ সালে যেটি প্রচারিত হয় একুশে টিভি ঈদুল ফিতর এর বিশেষ অনুষ্ঠানমালায়।
  
  প্রকাশিত বইসমূহ
  ইকবাল খন্দকার সব বয়সের পাঠকের জন্যই লিখে থাকেন। লিখে থাকেন বিচিত্র সব বিষয় নিয়ে। যেমন থ্রিলার, গোয়েন্দা, ভৌতিক, রম্য, রহস্য, মুক্তিযুদ্ধ ইত্যাদি। ২০১৯ সাল পর্যন্ত তার লেখা প্রকাশিত বইয়ের সংখ্যা ৭৩টি।
  
  শিশুতোষ গল্প ও ছড়ার বই
  
  কিশোরোপযোগী গল্পের বই
  
  রম্য বই
  
  ভৌতিক বই
  
  গোয়েন্দা/রহস্য/থ্রিলার
  
  বড়দের উপযোগী গল্পের বই
  
  উপন্যাস
  
  মুক্তিযুদ্ধের উপন্যাস
  
  সমগ্র
  প্রথম ৫ উপন্যাস (প্রকাশক : মেধা পাবলিকেশন্স, প্রকাশকাল : ২০১৭)
  বইটি সম্পর্কে : ‘প্রথম ৫ উপন্যাস’ বইটিতে রয়েছে ইকবাল খন্দকারের লেখকজীবনের প্রথমদিকে প্রকাশিত (বড়দের উপযোগী) পাঁচটি উপন্যাস। উপন্যাসগুলো হলো ভুলে যেও আমায়, এ হৃদয় চায় তোমাকে, নিঃশব্দ নির্বাসন, তরুণী তখন ঘরে একা এবং কুমারীর নিষিদ্ধ স্পর্শ।
  
  উপস্থাপনা
  ইকবাল খন্দকার টেলিভিশনে উপস্থাপনা শুরু করেন ২০১২ সালে। তার উপস্থাপনায় সরকারি ও বেসরকারি টিভি চ্যানেলে প্রচারিত উল্লেখযোগ্য কিছু অনুষ্ঠান হলো
  
  গান
  
  ইকবাল খন্দকারের লেখা প্রকাশিত গানের সংখ্যা প্রায় অর্ধশত। এগুলোর মধ্যে উল্লেখযোগ্য কিছু গান হলো।
  
  উল্লেখ্য, পপ সম্রাট আজম খান এর মৃত্যুর পর তাকে নিয়ে মিডিয়ায় সর্বপ্রথম যে গানটি প্রচার হয়, সেটি ইকবাল খন্দকারের লেখা। শিল্পী ছিলেন সুজন আরিফ ও তানজিনা রুমা। আর প্রচার হয়েছিল এটিএন বাংলা ‘স্মাইল শো’ অনুষ্ঠানে।
  
  নাটক
  
  ইকবাল খন্দকারের লেখা দর্শকনন্দিত কিছু একক ও ধারাবাহিক নাটক হলো
  
  কদম চোরা
  বিয়ে করবো স্পন্সর চাই
  রোজাদার 
  ইত্যাদি।
  
  টিভি অনুষ্ঠানের স্ক্রিপ্ট
  ইকবাল খন্দকারের লেখা স্ক্রিপ্টে প্রচারিত হয়েছে বেশ কিছু টিভি-অনুষ্ঠান। যেমন
  
  ইত্যাদি।
  
  মডেল
  
  ইকবাল খন্দকার সম্প্রতি মডেলিং শুরু করেছেন। ২০১৯ সালের শুরুর দিকে তিনি মডেল ও ব্র্যান্ড অ্যাম্বাসাডর হন ‘মার্ভেলাস’ নামক একটি পোশাক-প্রতিষ্ঠানের।
  
  তথ্যসূত্র
title: ইকবাল খন্দকার